ΚΑΝΟΝΙΣΜΟΣ (ΕΚ) αριθ. 1367/97 ΤΗΣ ΕΠΙΤΡΟΠΗΣ της 16ης Ιουλίου 1997 με τον οποίο τροποποιείται ο κανονισμός (ΕΚ) αριθ. 271/97 για καθορισμό των λεπτομερειών εφαρμογής του καθεστώτος εισαγωγής που προβλέπεται από τον κανονισμό (ΕΚ) αριθ. 70/97 του Συμβουλίου όσον αφορά ορισμένα προϊόντα του τομέα του βοείου κρέατος

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 70/97 του Συμβουλίου, της 20ής Δεκεμβρίου 1996, σχετικά με το καθεστώς που διέπει τις εισαγωγές στην Κοινότητα προϊόντων καταγωγής των Δημοκρατιών της Βοσνίας-Ερζεγοβίνης, της Κροατίας και της Πρώην Γιουγκοσλαβικής Δημοκρατίας της Μακεδονίας, καθώς και τις εισαγωγές οίνων καταγωγής Δημοκρατίας της Σλοβενίας (1), όπως τροποποιήθηκε από τον κανονισμό (ΕΚ) αριθ. 825/97 (2), και ιδίως το άρθρο 10,

Εκτιμώντας:

ότι ο κανονισμός (ΕΚ) αριθ. 217/97 της Επιτροπής (3) έχει θεσπίσει λεπτομέρειες εφαρμογής για το καθεστώς εισαγωγών που προβλέπεται από τον κανονισμό (ΕΚ) αριθ. 70/97 όσον αφορά το «baby beef» καταγωγής και προέλευσης Κροατίας, Βοσνίας-Ερζεγοβίνης και της Πρώην Γιουγκοσλαβικής Δημοκρατίας της Μακεδονίας 7 ότι, με τον κανονισμό (ΕΚ) αριθ. 825/97, το καθεστώς αυτό έχει επεκταθεί στην Ομοσπονδιακή Δημοκρατία της Γιουγκοσλαβίας 7 ότι χρειάζεται, επομένως, να τροποποιηθεί ο κανονισμός (ΕΚ) αριθ. 271/97 για να θεσπιστούν ορισμένες λεπτομέρειες εφαρμογής για την εισαγωγή «baby beef» από τη χώρα αυτή 7

ότι ο κανονισμός (ΕΚ) αριθ. 271/97 εφαρμόζεται από την 1η Ιανουαρίου 1997 7 ότι χρειάζεται να προβλεφθεί, κατόπιν σχετικής αιτήσεως του ενδιαφερομένου και υπό ορισμένους όρους, η μερική επιστροφή των τελωνειακών δασμών για τα προϊόντα που καλύπτονται από αυτόν τον κανονισμό και εισάγονται στην Κοινότητα μεταξύ 1ης Ιανουαρίου και 22 Φεβρουαρίου 1997, ημερομηνία της θέσης σε ισχύ του ως άνω κανονισμού 7 ότι το προς επιστροφή ποσό ισούται με το 80 % του δασμού ΚΔ που εφαρμόζεται την ημέρα της εισαγωγής 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης του βοείου κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 271/97 τροποποιείται ως εξής:

1. Στο πρώτο άρθρο παράγραφος 1, προστίθεται η ακόλουθη τέταρτη παύλα:

«- 9 975 τόνοι "baby beef", εκφρασμένοι σε βάρος σφαγίου, καταγωγής και προέλευσης Ομοσπονδιακής Δημοκρατίας της Γιουγκοσλαβίας.»

2. Στο άρθρο 1 παράγραφος 1, το ακόλουθο εδάφιο παρεμβάλλεται μετά το πρώτο εδάφιο:

«Οι τέσσερις ποσοστώσεις που προβλέπονται στο πρώτο εδάφιο φέρουν, αντιστοίχως τους αύξοντες αριθμούς: 09.4503, 09.4504, 09.4505 και 09.4506.»

3. Το άρθρο 3 παράγραφος 1 πρώτο εδάφιο, αντικαθίσταται από το ακόλουθο κείμενο:

«1. Το πιστοποιητικό γνησιότητας που προβλέπεται στο άρθρο 2, σύμφωνα με το υπόδειγμα που περιλαμβάνεται στα παραρτήματα Ι, ΙΙ, ΙΙΙ και V, αντιστοίχως, όσον αφορά τις τέσσερις χώρες, εκδίδεται σε ένα πρωτότυπο και δύο αντίγραφα τα οποία τυπώνονται και συμπληρώνονται σε μία από τις επίσημες γλώσσες της Ευρωπαϊκής Κοινότητας 7 επιπλέον, είναι δυνατόν να τυπώνονται και να συμπληρώνονται στην επίσημη γλώσσα ή σε μία από τις επίσημες γλώσσες της χώρας εξαγωγής.»

4. Το ακόλουθο άρθρο 6α παρεμβάλλεται μετά από το άρθρο 6:

«Άρθρο 6αΚατόπιν σχετικής αιτήσεως των ενδιαφερομένων, και επί προσκομίσει του αποδεικτικού στοιχείου σύμφωνα με το οποία τα προϊόντα που έχουν τεθεί σε ελεύθερη πρακτική στην Κοινότητα μεταξύ 1ης Ιανουαρίου και 22ας Φεβρουαρίου 1997, μετά από πληρωμή του πλήρους δασμού εισαγωγής, συνοδεύονταν από ένα ειδικό πιστοποιητικό που αντιστοιχούσε στα πιστοποιητικά γνησιότητας τα οποία αναφέρονται στα παραρτήματα Ι, ΙΙ, ΙΙΙ ή V, και με θεώρηση από έναν μεταξύ των οργανισμών που αναφέρονται στο παράρτημα ΙV, τα κράτη μέλη επιστρέφουν το 80 % του καταβληθέντος τελωνειακού δασμού.»

5. Στο άρθρο 7, μετά από την ένδειξη «Μακεδονίας», παρεμβάλλεται η ένδειξη «και της Ομοσπονδιακής Δημοκρατίας της Γιουγκοσλαβίας».

6. Στο παράρτημα ΙV παρεμβάλλεται η ακόλουθη τέταρτη παύλα:

«- Ομόσπονδη Δημοκρατία της Γιουγκοσλαβίας: Ομοσπονδιακό Υπουργείο Γεωργίας».

7. Προστίθεται το παράρτημα V το οποίο εμφαίνεται στο παράρτημα του παρόντος κανονισμού.

Άρθρο 2

Ο παρών κανονισμός τίθεται σε ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1997.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 16 Ιουλίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 16 της 18. 1. 1997, σ. 1.

(2) ΕΕ αριθ. L 119 της 8. 5. 1997, σ. 4.

(3) ΕΕ αριθ. L 45 της 15. 2. 1997, σ. 12.

ΠΑΡΑΡΤΗΜΑ

>ΑΝΑΦΟΡΑ ΣΕ ΦΗΛΜ>